CELEX: 62018TA0692
Language: el
Date: 2019-12-12 00:00:00
Title: Υπόθεση T-692/18: Απόφαση του Γενικού Δικαστηρίου της 12ης Δεκεμβρίου 2019 – Montanari κατά ΕΥΕΔ (Πρόσβαση σε έγγραφα – Κανονισμός (ΕΚ) 1049/2001 – Έκθεση επιθεώρησης ad hoc – Άρνηση πρόσβασης – Άρθρο 4, παράγραφος 1, στοιχείο β', του κανονισμού 1049/2001 – Εξαίρεση που αφορά την προστασία της ιδιωτικής ζωής και της ακεραιότητας του ατόμου – Κανονισμός (ΕΚ) 45/2001 – Άρθρο 8, στοιχείο β', του κανονισμού 45/2001 – Διαβίβαση δεδομένων προσωπικού χαρακτήρα – Άρθρο 4, παράγραφος 2, τρίτη περίπτωση, του κανονισμού 1049/2001 – Εξαίρεση σχετική με την προστασία του σκοπού της έρευνας – Άρθρο 4, παράγραφος 3, του κανονισμού 1049/2001 – Εξαίρεση για λόγους προστασίας της διαδικασίας λήψης αποφάσεων – Υποχρέωση αιτιολόγησης)

3.2.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 36/29
            
         
      Απόφαση του Γενικού Δικαστηρίου της 12ης Δεκεμβρίου 2019 – Montanari κατά ΕΥΕΔ
      (Υπόθεση T-692/18) (1)
      
      (Πρόσβαση σε έγγραφα - Κανονισμός (ΕΚ) 1049/2001 - Έκθεση επιθεώρησης ad hoc - Άρνηση πρόσβασης - Άρθρο 4, παράγραφος 1, στοιχείο β', του κανονισμού 1049/2001 - Εξαίρεση που αφορά την προστασία της ιδιωτικής ζωής και της ακεραιότητας του ατόμου - Κανονισμός (ΕΚ) 45/2001 - Άρθρο 8, στοιχείο β', του κανονισμού 45/2001 - Διαβίβαση δεδομένων προσωπικού χαρακτήρα - Άρθρο 4, παράγραφος 2, τρίτη περίπτωση, του κανονισμού 1049/2001 - Εξαίρεση σχετική με την προστασία του σκοπού της έρευνας - Άρθρο 4, παράγραφος 3, του κανονισμού 1049/2001 - Εξαίρεση για λόγους προστασίας της διαδικασίας λήψης αποφάσεων - Υποχρέωση αιτιολόγησης)
      (2020/C 36/35)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: Marco Montanari (Reggio Emilia, Ιταλία) (εκπρόσωποι: A. Champetier και S. Rodrigues, δικηγόροι)
      
         Καθής: Ευρωπαϊκή Υπηρεσία Εξωτερικής Δράσης (εκπρόσωποι: S. Marquardt, R. Spac και E. Orgován)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση της απόφασης της ΕΥΕΔ, της 24ης Οκτωβρίου 2018, με την οποία η τελευταία αρνήθηκε να παράσχει στον προσφεύγοντα πρόσβαση στην έκθεση της 29ης Ιουλίου 2017 που συνέταξε ο Α.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  
                     Ακυρώνει την απόφαση της 24ης Οκτωβρίου 2018 με την οποία η Ευρωπαϊκή Υπηρεσία Εξωτερικής Δράσης (ΕΥΕΔ) απέρριψε την επιβεβαιωτική αίτηση του Marco Montanari, της 13ης Σεπτεμβρίου 2018, περί πρόσβασης σε έγγραφα.
                  
               
            
                  2)
               
               
                  
                     Καταδικάζει την ΕΥΕΔ στα δικαστικά έξοδα.
                  
               
            
         (1)  EE C 35 της 28.1.2019.